น้ำท่วมทำทรัพย์สินลูกค้าประกันเสียหาย558ล้านบาท
คปภ.เผยความเสียหายน้ำท่วม 51 จังหวัด ทรัพย์สินมีประกันเสียหาย 558 ล้านบาท
3 พ.ย. 2553

คปภ.เผยความเสียหายน้ำท่วม 51 จังหวัด ทรัพย์สินมีประกันเสียหาย 558 ล้านบาท 
นางจันทรา บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) สรุปตัวเลขความเสียหายจากเหตุอุทกภัยจาก 51 จังหวัดทั่วประเทศล่าสุด ณ วันที่ 2 พ.ย. 2553 ได้รับรายงานความเสียหายของรถยนต์ จำนวน 1,123 คัน คิดเป็นมูลค่าความเสียหายของการประกันภัยรถประมาณ 92 ล้านบาท ส่วนการประกันอัคคีภัยและการประกันภัยความเสี่ยงภัยทรัพย์สิน ได้รับรายงานความเสียหายของทรัพย์สินจำนวนทั้งสิ้น 86 ราย คิดเป็นมูลค่าความเสียหายประมาณ 558 ล้านบาท ทั้งนี้ คาดว่าจะได้รับรายงานตัวเลขความเสียหายเพิ่มเติมภายหลังน้ำลด